למי נועדה Assignments?
למורים ולמרצים
למערכת החדשה של גוגל, שמיועדת למורים ולמרצים, קוראים Assignments, וכשמה היא, אמורה לסייע להם לרכז עבודות ושיעורי בית ואף לתת להן ציונים. הפיצ׳ר הבולט והמעניין ביותר בה הוא ללא ספק פיצ׳ר בודק ההעתקות: במקום שהמורה יעתיק וידביק עוד ועוד חלקי משפטים ופסקאות לגוגל כדי לבדוק האם הסטודנט קיבל לפתע פרץ גאונות, או שאולי הוא בעצם העתיק חלק שלם מאתר כלשהו. גוגל רותמת למשימה הזאת את מנוע החיפוש שלה, ובלחיצת כפתור תוכל לסמן למרצה שורות שחשודות כמועתקות, או כאלו שהסטודנט פשוט שכח לסמן כציטוט, ואף תפנה את המורה למקור שיכול להיות דף אינטרנט או ספר. למרבה ההפתעה, גם התלמידים עצמם יכולים להשתמש בכלי ההעתקות הזה (עד 3 פעמים לכל עבודה), ולוודא שאין שום מידע שהם שכחו לעבד או לצטט כראוי.
Assignments נועדה למורים ולמרצים.